רותה קופפר

רותה קופפר (נולדה ב-6 במרץ 1964) היא עיתונאית, בעלת טור, עורכת ומבקרת טלוויזיה ישראלית.

ביוגרפיה 
קופפר נולדה בירושלים. את רוב ילדותה עברה יחד עם משפחתה בארצות הברית, שם למדה בבית הספר היסודי. כילדה שהתה רבות באולפני אן-בי-סי בהם עבד אביה, ואהבה לצפות בטלוויזיה, דבר שלטענתה השפיע בהמשך חייה על כיוון הקריירה המקצועית שלה.

כאשר חזרה קופפר עם משפחתה לישראל למדה בבית הספר הגימנסיה העברית רחביה בירושלים.

במהלך שירותה בצה"ל הייתה קופפר קצינת ת"ש וח"ן (חיל נשים). השתחררה מצה"ל בדרגת סגן.

קופפר כתבה במשך שנים רבות בעיתונות בישראל ועבדה בכלי תקשורת גדולים: עיתון "חדשות", ערוץ 2 בראשית דרכו, הייתה בעלת מדור טלוויזיה יומי במוסף גלריה בעיתון הארץ וכן עסקה בעבודות שונות נוספות בתחומי הכתיבה והעריכה, למשל בתרגום סרטים ועוד.

קופפר החלה את דרכה העיתונאית בשנת 1985 בעיתון חדשות. כסטודנטית לתואר ראשון עבדה במשרה מלאה בדסק החוץ ולאחר מכן כעורכת בדסק החדשות, וערכה את מוסף הקומיקס.

בשנת 1987 החלה קופפר לעבוד באולפני הרצליה בתחום התרגום.

בשנת 1990 הצטרפה קופפר לצוות של ערוץ 2 הניסיוני והייתה מתרגמת ותחקירנית בשני מגזיני החדשות הטלוויזיוניים: "שבע וחצי בעולם" ו"שמונה בערב".

בשנת 1992 החלה לכתוב בעיתון "הארץ".

בשלהי העשור השני של המאה ה-21, קופפר עובדת כעיתונאית עצמאית. היא כותבת בליברל, בכלכליסט, במגזיני TheMarker ועוד.

קופפר מגישה תוכניות אירוח ופינות קבועות בתחום הטלוויזיה והקולנוע, מגישה פינה קבועה בנושא טלוויזיה ברדיו תל אביב. היא גם מגישה את ההסכת "המדריך" בתחנת הרדיו "כאן תרבות". הגישה פינה קבועה על טלוויזיה בתוכנית "מועדון תרבות" בכאן 11. משנת 2021 מגישה יחד עם אליחי וידל את הפודקאסט "קאש אנד טראש" ובספמבר 2023 החלה להגיש את הפודקאסט "סדרתיות" לצד גילי איזיקוביץ.

קופפר היא בעלת תואר ראשון מאוניברסיטת תל אביב בספרות אנגלית, ולמדה לתואר שני בתורת הספרות. במסגרת לימודים אלו זכתה קופפר למלגות לימודים באוניברסיטת סלמנקה, ובאוניברסיטת מדריד.

חיים אישיים
קופפר מתגוררת בתל אביב, נשואה ואם לשלושה.

קישורים חיצוניים 

 
 פודקאסט המדריך, 12 בפברואר 2019
 כל הטורים של רותה קופפר במגזין ליברל
 כל הטורים של רותה קופפר ב-TheMarker
 הפינה בהגשת רותה קופפר, ברדיו 103FM
 רותה קופפר באתר האינטרנט אידיבי
כל הטורים של רותה קופפר באתר כלכליסט
https://podcastim.org.il/המדריך/

הערות שוליים 

מבקרות ספרות ישראליות
מבקרי ספרות ישראלים
בעלות טור ישראליות
בעלי טור ישראלים
מבקרות טלוויזיה ישראליות
עיתונאיות ישראליות
עיתונאים ישראלים
סגל חדשות
סגל הארץ
סגל כלכליסט
בוגרות אוניברסיטת תל אביב
בוגרי אוניברסיטת תל אביב
בוגרות גימנסיה רחביה
בוגרי גימנסיה רחביה
תל אביב-יפו: אישים
ישראליות שנולדו ב-1964
ישראלים שנולדו ב-1964